कटहरी गाउँपालिका ५, भौरहाका जितमान उरावले आफूहरूलाई प्रत्येक चुनावमा उम्मेदवारहरूले अनेक आश्वासन बाँड्दै फकाएर भोट लिने गरेको तर जितेर गएपछि फर्केर नआउने गुनासो पोखे । ‘आफ्ना पुर्खाहरूले जंगल फाँडेर बनाएको खेतीयोग्य जमिन यहाँका जमिनदारहरूले षड्यन्त्रपूर्वक हड्पेकोले सुकुम्बासी भएका छौं,’ उनले भने, ‘ती जमिनदारको जग्गा अहिले आफूहरूको नाममा मोही भएको तर त्यसको हक कायम हुन नसक्दा दु:ख पाइयो । त्यसैलेआफ्नो हक दिलाउने उम्मेदवारलाई भोट दिने सोचेका छौं ।’
